༄། ། ལྷ་བདུད་དུ་མི་འབེབས་པའི་གདམས་པ་ཚིག་རྐང་ཉེར་གཉིས། །  ན་མོ་རཏྣ་གུ་རུ། རྩེ་གཅིག་ཉམས་སུ་བླངས་པ་ཡིས། ། ཉམས་རྟོགས་འཕེལ་བའི་དུས་ཚོད་དུ། ། བླ་མ་དམ་པ་དྲན་པ་འམ། ། ནད་དང་གནོད་པ་སྡུག་བསྔལ་ཚོགས། ། རང་ལ་བྱུང་བའི་དུས་ཚོད་དུ། ། རང་གི་རྩ་བའི་བླ་མ་དེ། ། གཞན་དུ་ལུས་པ་མ་ཡིན་ཏེ། ། སྣང་བ་རང་སེམས་ཡིན་པའི་ཕྱིར། ། རང་གི་ལྟེ་བའི་འོག་ཏུ་བསྒོམ། ། དེ་ལ་གུས་འདུད་མ་ཡེངས་དང་། ། དེ་ཡིས་དེ་ཡི་འདུག་ལུགས་སྨྲ། ། བུ་སྨྲས་པ་གོ་ན་ཉམས་རྟོགས་ཅན། ། དགྲ་བོའི་ཡུལ་དུ་དཔའ་བོ་ཡིན། ། སྡང་བའི་དགྲ་དང་གནོད་པའི་བགེགས། ། བར་དུ་གཅོད་པའི་རྐྱེན་ངན་དང་། ། སྡུག་བསྔལ་ཕུང་པོ་གྲངས་མེད་ལ། ། བུ་གཅིག་རྣམ་དག་འགྲེས་སུ་མཛོད། ། འདི་གཞན་ལ་སྨྲས་པ་མ་ཡིན་ཏེ། ། རི་ཁྲོད་དགོན་པ་རྣལ་འབྱོར་པ། ། བླ་མ་གཞན་དུ་ལུས་པ་ལ། ། མོས་གུས་གདུང་ཤུགས་དྲག་པོ་ཡིས། ། ལྷ་བདུད་དུ་མི་འབེབས་གདམས་པ་ཡིན། ། ། ། ༤༡༦༽